b'\n_START_ARTICLE_\nTimr\xc3\xa5 IK\n_START_PARAGRAPH_\nTimr\xc3\xa5 IK eller Timr\xc3\xa5 IK Red Eagles, er en svensk ishockeyklub beliggende i Timr\xc3\xa5 i V\xc3\xa4sternorrlands l\xc3\xa4n der pr. 2006 spiller i den bedste svenske r\xc3\xa6kke, eliteserien. Klubben spiller sine hjemmekampe i E.ON Arena der har en tilskuerkapacitet p\xc3\xa5 ca 5800, heraf 1400 st\xc3\xa5pladser.\n_START_SECTION_\nHistorie\n_START_PARAGRAPH_\nKlubben blev stiftet i 1928 under navnet Wifstavarvs IK. Man fik ishockey p\xc3\xa5 programmet i 1938, hvorefter man tilbragte mange s\xc3\xa6soner i de n\xc3\xa6stbedste r\xc3\xa6kker kun afbrudt af sporadiske visitter i den bedste r\xc3\xa6kke. I 1990 fusionerede klubben med nabokubben fra Sundsvall, Sundsvall Hockey men dette \xc3\xa6gteskab varede kun i to s\xc3\xa6soner. Klubben har siden 2000 befundet sig i eliteserien uden afbrydelse. Det er endnu ikke lykkedes klubben at hjemf\xc3\xb8re det svenske mesterskab, man har to finalepladser som bedste resultat.'